Βασίλειος Κουκουβίνος

Ο Βασίλειος Κουκουβίνος (Βασιλικά Βοιωτίας, 27 Νοεμβρίου 1938 - Ίλιον, 12 Ιουλίου 2017) ήταν Έλληνας φαρμακοποιός και αυτοδιοικητικός, ο οποίος διετέλεσε Δήμαρχος Ιλίου Αττικής επί έξι συνεχόμενες θητείες, από το 1983 έως το 2006. Υπήρξε ο μακροβιότερος δήμαρχος στην ιστορία του Ιλίου και ένας από τους σημαντικότερους εκπροσώπους της μεταπολιτευτικής τοπικής αυτοδιοίκησης στην Αττική.http://www.peristerinews.gr/έφυγε-ο-πρώην-δήμαρχος-ιλίου-βασίλη/ 

 Βιογραφία 
Γεννήθηκε στα Βασιλικά Βοιωτίας από αγρότες γονείς, τελείωσε το γυμνάσιο της Αμφικλείας. Σπούδασε Φαρμακευτική στο Πανεπιστήμιο Ίνσμπρουκ της Αυστρίας, όπου διετέλεσε γραμματέας του Συλλόγου Ελλήνων Φοιτητών. Μετά τη Μεταπολίτευση ανέλαβε συνδικαλιστική δράση στον χώρο των φαρμακοποιών, διετέλεσε πρόεδρος του Φαρμακευτικού Συλλόγου Αττικής και αργότερα του Πανελλήνιου Φαρμακευτικού Συλλόγου (Π.Φ.Σ.) έως το 1983.

 Αυτοδιοικητική δραστηριότητα 
Το 1982 εξελέγη για πρώτη φορά Δήμαρχος Νέων Λιοσίων (σημερινού Ιλίου) και επανεξελέγη στις αναμετρήσεις του 1986, 1990, 1994, 1998 και 2002.

Κατά τη διάρκεια της δημαρχιακής του πορείας, άλλαξε ριζικά την εικόνα της πόλης, μετατρέποντάς την σε σύγχρονο και λειτουργικό αστικό κέντρο με ανεπτυγμένες υποδομές, κοινωνικές δομές και πράσινους χώρους.

Επί των ημερών του δρομολογήθηκαν σημαντικά έργα υποδομής και αστικής ανάπτυξης, μεταξύ των οποίων η ολοκλήρωση του δικτύου αποχέτευσης, οι εκτεταμένες ασφαλτοστρώσεις, η διευθέτηση ανοιχτών ρεμάτων και η ανέγερση του Δημαρχείου Ιλίου με αυτεπιστασία σε δημοτικό οικόπεδο.

Ανεγέρθηκε η πλειονότητα των σχολικών μονάδων της πόλης, γεγονός που επέτρεψε για πρώτη φορά τη λειτουργία όλων των σχολείων αποκλειστικά σε πρωινή βάρδια. Δημιουργήθηκαν επίσης βρεφονηπιακοί σταθμοί σε ιδιόκτητα κτίρια του Δήμου, ενώ κατασκευάστηκαν νέες αθλητικές εγκαταστάσεις, όπως το Αθλητικό Κέντρο Ραδιοφωνίας, το Αθλητικό Κέντρο Παλατιανής και τα κλειστά γυμναστήρια «Γ. Κακούρης» και «Γ. Λιοσης»

Κατά τη διάρκεια της διοίκησής του εξασφαλίστηκαν και διαμορφώθηκαν εκτεταμένοι κοινόχρηστοι χώροι. Σήμερα το Ίλιον διαθέτει 71 πλατείες, 57 τρίγωνα, 14 νησίδες, 60 προαύλιους χώρους σχολείων, 32 παιδικές χαρές, 66 πεζόδρομους και 27 χώρους πρασίνου.

Την ίδια περίοδο δρομολογήθηκε, από το Υ.ΠΕ.ΧΩ.Δ.Ε. και τον Οργανισμό της Αθήνας, η δημιουργία του Μητροπολιτικού Πάρκου «Αντώνης Τρίτσης».

Ιδιαίτερης σημασίας υπήρξε η πρωτοβουλία του για τη μετονομασία του Δήμου από Νέα Λιόσια σε Ίλιον, η οποία είχε ουσιαστικό ρόλο στη μεταμόρφωση και τον μετασχηματισμό της πόλης, προσδίδοντάς της νέο, σύγχρονο και διακριτό χαρακτήρα. Η μετονομασία αυτή αποτέλεσε ένα από τα βασικά επιτεύγματα της πολυετούς του πορείας, συνοδεύοντας και συμβολίζοντας το εκτεταμένο έργο εκσυγχρονισμού της πόλης.

 Διακρίσεις και τιμές 
Το 2007 βραβεύθηκε από την Τοπική Ένωση Δήμων και Κοινοτήτων Νομού Αττικής (ΤΕΔΚΝΑ) για την προσφορά του στην τοπική αυτοδιοίκηση, ενώ το 2015 τιμήθηκε από την Ένωση Δημάρχων Αττικής.

Μετά τον θάνατό του, τον Ιούλιο του 2017, το Δημοτικό Συμβούλιο Ιλίου αποφάσισε ομόφωνα να ονομάσει το Δημαρχιακό Μέγαρο της πόλης σε «Δημαρχιακό Μέγαρο Βασιλείου Κουκουβίνου».

Πηγές
4.  https://www.protothema.gr/greece/article/697151/kideutike-o-proin-dimarhos-iliou-vasilis-koukouvinos/                                                                                           https://www.youtube.com/watch?v=s21jIZ1kOxY

Κατηγορία:Δήμαρχοι ελληνικών πόλεων
Κατηγορία:Έλληνες φαρμακοποιοί
https://www.protothema.gr/greece/article/697151/kideutike-o-proin-dimarhos-iliou-vasilis-koukouvinos/ 

https://www.tanea.gr/2017/07/14/politics/mikropolitikos/efyge-mia-morfi-tis-aytodioikisis/